כפי שהוסבר בפרק על משמעות גלגל המזלות *, גלגל המזלות הוא סימבוליזציה של מהלך העונות השנתי . כאשר למשל השמש נכנסת למזל טלה אז בחצי הכדור הצפוני מתחיל האביב ואילו בחצי הכדור הדרומי מתחיל הסתיו. למשל, בשל היות מזל טלה המזל הפותח את האביב הרי שלמזל טלה מיוחסת תכונות "אביביות" כמו התחלות, ראשוניות, מרץ, צעירות וכו'. גם אצל מזלות אחרים ניתן למצוא מידה כזו או אחרת של תכונות הקשורות בעונה בה חל המזל. אלא שאצל מזל טלה, כאמור, כמו גם אצל מזלות אחרים הסימבוליקה נובעת מהעונה החלה בחצי הכדור הצפוני כאשר השמש שוהה באותו מזל. זאת היות והאסטרולוגיה המערבית עליה אנו מדברים מקורה בחצי הכדור הצפוני באשורים ובבבלים ובעיקר היוונים והרומאים.
המילה הלועזית לחצי כדור היא המיספירה. אילו מקור האסטרלוגיה המערבית היה למשל באוסטרליה שבחצי הכדור הדרומי התכונות המיוחסות לכל מזל (ואולי כל מזל היה אף נקרא בכלל בשם אחר) סביר שהיו שונות מאלו המוכרות לנו באסטרולוגיה המערבית. למשל, שלמזל טלה היו מיחסים אז "תכונות סתוויות" . בכל מקרה, גם כאשר מנתחים מפות אסטרולוגיות מנקודת מבט של מקום כלשהו בחצי הכדור הדרומי, הסימבוליקה של המזלות נשארת אותו דבר כמו בחצי הכדור הצפוני שבו מתגורר הרוב המוחץ של אוכלוסיית העולם.
אלו כוכבים ונקודות נכללים אצל כל אסטרולוג במפות שמיים כמו מפות לידה והורוסקופים ? התשובה היא הכוכבים הבאים: השמש, הירח, מרקורי, נוגה, מאדים, צדק, שבתאי (כולם ידועים עוד מימי קדם) וכן 3 כוכבים "מודרניים" שנתגלו רק בעת המודרנית :אורנוס, נפטון ופלוטו. בנוסף לכך גם כוללים 2 נקודות: האופק ומרכז השמים. כאשר אדבר על כוכבים ונקודות ביחד הם יכונו בשם הכוללני "גורמים". מקובל שהאופק פותח את בית 1 במפת הלידה -הבית המסמל את האישיות ולפיכך המזל בו האופק נמצא מסמל את האישיות. אומנם גם השמש מסמלת את האישיות, אך על ההבדלים בין השמש והאופק נדבר בפרקים שיוקדשו לנושא החלוקה לבתים.
יש בקרב האסטרולוגים מיעוט שאצלו הנקודה הפותחת את בית 1 ולפיכך מסמלת את האישיות היא כמעט תמיד שונה מנקודת האופק שבגלגל המזלות והאמת היא שאני אישית מתחבר לשיטה "אלטרנטיבית" לקביעת נקודת הפתיחה של בית 1 בשל סיבות שיוסברו בפוסטים על החלוקה לבתים. נקודה אחרת שנכללת בכל מפת שמיים היא מרכז השמיים ואומר בקצרה שהיא מסמלת את התדמית הציבורית ואת פסגת ההישגים. בכל מקרה על האופק ומרכז השמים ידובר בהרחבה כאשר אגיע לפרקים עוסקים בחלוקה לבתים.
מעבר לאותם גורמים שנלקחים בחשבון במפות שמיים אצל כל אסטרולוג ישנם גם גורמים שונים שהחלו להזכיר אותם באסטרולוגיה לא לפני שנות השבעים ויהיה מתאים לכנותם בשם הכולל "גורמים פוסט מודרניים". ביניהם כוכב כירון או נקודה הקרויה "ראש הדרקון" ועוד - כשאף אחד מהם אינו נחשב ל"גורם מן המנין" שיש קונצנזוס מוחץ לגבי היכללותו במפות אסטרולוגיות. ואולם, לגבי כל אחד מגורמים "פוסט מודרניים" אלו יש מידה אחרת של עד כמה אסטרולוגים לוקחים אותו בחשבון. למשל,כוכב כירון כבר נמצא כנראה "עם רגל וחצי" באסטרולוגיה ונראה כי בקרוב יהפוך להיות "כוכב מן המנין" בדיוק כמו אורנוס, נפטון ופלוטו שנתגלו אומנם רק בתקופה המודרנית והפכו להיות חלק קבוע מכל מפה אסטרולוגית. ואילו כוכב בכחוס למשל נלקח בחשבון רק אצל מיעוט קטן למדיי בקרב האסטרולוגים.. בינתיים ידובר רק על גורמים "מן המנין" לצורך הנוחות וההבנה הבסיסית ורק מאוחר יותר ידובר על גורמים "פוסט מודרניים"
לכל גורם יש מספר נתונים כלליים החשובים באסטרולוגיה. מהם אותם נתונים כלליים של הגורמים?
1) נושא קצב הסיבוב. קצב הסיבוב הממוצע סביב גלגל המזלות כמו גם כמה זמן הגורם שוהה בכל מזל - שזה משתנה ממזל למזל- ועוד כמה נושאים הקשורים בסיבוב סביב גלגל המזלות.
2) המחזור הסינודי שפרושו כמה זמן לוקח לגורם מסוים להיראות באותו מיקום יחסית לכדור הארץ. היות ומכדור הארץ השמש נראית תמיד כנמצאת מולו בגלגל המזלות,למעשה מחזור סינודי פירושו כל כמה זמן לוקח לכוכב להיות שוב עם השמש בצמידות מדויקת (כלומר בדיוק באותו מקום בגלגל המזלות יחד עם השמש).
3) החלוקה לקבוצות. בנוסף לכך שיש כאמור "נקודות" לעומת "כוכבים", אז גם הכוכבים והגורמים בכלל מתחלקים לקבוצות רלונטיות שונות כגון כוכבים אישיים יותר לעומת ציבורים יותר ועוד.
4) נושא השליטה במזלות ונעלות במזלות (רלוונטי רק לכוכבים). מה הכונה כשאומרים שכוכב שולט במזל מסוים, החשיבות הרבה של העניין וכן מה הכונה והמשמעות שכוכב נעלה במזל מסוים.
5) לאחר מכן ידובר על התכונות של הכוכבים ומה מסמל כל כוכב.
פירוט על נתונים אלו בפוסט הבא.
תודה אמיר . מרתק !
וואלה....:) מאיפה הידע המדהים הזה שלך....? כל פעם מחדש אתה מפתיע אותי כייף לקרוא!
תודה לכולכם. התשובה היא קריאה במקומות שונים ובמידת האפשר והרלוונטיות נסיון לחשוב על נקודות מבט חדשות.